LIETUVOS RESPUBLIKOS KULTŪROS MINISTRAS

ĮSAKYMAS

DĖL LIETUVOS RESPUBLIKOS KULTŪROS MINISTRO 2014 M. gegužės 15 D. ĮSAKYMO NR. ĮV-351 „DĖL GAIRIŲ PAREIŠKĖJAMS BENDRAI LIETUVOS RESPUBLIKOS IR EUROPOS EKONOMINĖS ERDVĖS FINANSINIO MECHANIZMO PARAMAI GAUTI PAGAL PROGRAMĄ „EUROPOS KULTŪROS PAVELDO KULTŪROS IR MENŲ ĮVAIROVĖS SKATINIMAS“ PATVIRTINIMO“ pakeitimo

2014 m. birželio 11 d. Nr. ĮV-442

Vilnius

P a k e i č i u Gaires pareiškėjams bendrai Lietuvos Respublikos ir Europos ekonominės erdvės finansinio mechanizmo paramai gauti pagal programą „Europos kultūros paveldo kultūros ir menų įvairovės skatinimas“, patvirtintas Lietuvos Respublikos kultūros ministro 2014 m. gegužės 15 d. įsakymu Nr. ĮV-351 „Dėl Gairių pareiškėjams bendrai Lietuvos Respublikos ir Europos ekonominės erdvės finansinio mechanizmo paramai gauti pagal programą „Europos kultūros paveldo kultūros ir menų įvairovės skatinimas patvirtinimo“:

1. Išdėstau 3 punkto aštuntąją pastraipą taip:

„Finansuojamos sritys – Programos remiamų projektų įgyvendinimo kultūros ir meno sritys: vizualieji menai, scenos menai, muzika, tarpdisciplininis menas, architektūra, bibliotekų veikla, etninė kultūra, literatūra, kultūros ir meno edukacija, kultūros paveldo sklaida, kultūros ir kultūros paveldo skaitmeninimas, muziejų ir galerijų veikla, audiovizualinis menas (išskyrus vaidybinių, dokumentinių ir animacinių filmų kūrimą).“

2. Išdėstau 13 punktą taip:

„13. Projektas, finansuojamas pagal I priemonę, turi atitikti Gairių 12.1 ir 12.2 papunkčiuose nurodytus Programos produkto rodiklius. Projektas taip pat gali, tačiau neprivalo atitikti Gairių 12.3 papunktyje nurodytą rodiklį. Projektas, finansuojamas pagal II priemonę, turi atitikti Gairių 12.4 ir 12.5 papunkčiuose nurodytus Programos produkto rodiklius“.

3. Nurodytų gairių 2 ir 5 priedus išdėstau nauja redakcija (pridedama).

Kultūros ministras	Šarūnas Birutis